|  |  |
| --- | --- |
| 20.06.2019. | Nr.7/18 |

**PAR PIRMSSKOLaS IZGLĪTĪBAS IESTĀDES NAMEJA IELĀ 30, JELGAVĀ BŪVPROJEKTA izstrādes un autoruzraudzībaS FINANSĒJUMU**

(ziņo I.Škutāne)

**Atklāti balsojot: PAR – 10** (A.Rāviņš, V.Ļevčenoks, M.Buškevics, I.Bandeniece, A.Garančs, R.Šlegelmilhs, I.Jakovels, S.Stoļarovs, A.Eihvalds, A.Rublis), **PRET- 1** (L.Zīverts), **ATTURAS – 1** (G.Kurlovičs),

Saskaņā ar metu konkursa “Pirmsskolas izglītības iestādes jaunbūve Nameja ielā 30, Jelgavā” (identifikācijas Nr. JPD2019/10/MK) rezultātiem un Sarunu procedūras „Pirmsskolas izglītības iestādes Nameja ielā 30, Jelgavā” būvprojekta izstrāde un autoruzraudzība” (identifikācijas Nr.JPD2019/63/SP) pretendenta iesniegto finanšu piedāvājumu, pirmsskolas izglītības iestādes Nameja ielā 30, Jelgavā būvprojekta (turpmāk – Būvprojekts) izstrādes un autoruzraudzības kopējās izmaksas ir 474 380,50 *euro*, no tām 409 040,50 *euro* ir līgumcena par Būvprojekta izstrādi un 65 340,00 *euro* ir līgumcena par Būvprojekta autoruzraudzību. Jelgavas pilsētas pašvaldības pamatbudžeta programmā “Projektu sagatavošana, izstrāde un teritoriju attīstība” 906.201.) 2019.gadā ir ieplānots finansējums Būvprojekta izstrādei 100 000,00 *euro*.

 Saskaņā ar likuma „Par pašvaldībām” 15.panta 1.daļas 4.punktu un Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 23.05.2013. lēmumu Nr.5/5),

**JELGAVAS PILSĒTAS DOME NOLEMJ:**

1. Finanšu nodaļai iekļaut 2020.gada Jelgavas pilsētas pašvaldības budžetā pirmskolas izglītības iestādes Nameja ielā 30, Jelgavā būvprojekta izstrādei nepieciešamo finansējumu 309 040,50 (trīs simti deviņi tūkstoši četrdesmit euro, 50 centi) *euro.*
2. Pirmsskolas izglītības iestādes Nameja ielā 30, Jelgavā būvprojekta autoruzraudzībai nepieciešamo finansējumu 65 340,00 (sešdesmit pieci tūkstoši trīs simti četrdesmit, 0,00 centi) *euro* iekļaut 2021.gada Jelgavas pilsētas pašvaldības budžetā pēc būvdarbu uzsākšanas.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 20.jūnijā